Rezumatul Studiului 11 - Apostazia poporului

1. **Căsătoriile mixte (Neemia 1-9, 23-31)**
   * Neemia i-a confruntat cu asprime pe cei ce s-au căsătorit cu femeile necredincioase dintre oamenii ţării;
   * El le-a reamintit că acest lucru l-a dus pe Solomon în păcat, că ei ar trebui să evite acest lucru pentru că îi îndepărtează de Dumnezeu;
   * Liderul spiritual al poporului – marele preot Eliaşib – era legat prin rudenie de Tobia amonitul (v. 4), şi unul dintre nepoţii săi era ginerele lui Sanbalat horonitul – acesta a fost izgonit din Ierusalim (v. 28).
2. **Neglijarea zecimii (Neemia 10-14)**
   * Eliaşib a golit camera în care zecimea, darurile de mâncare, tămâia şi uneltele templului erau depozitate. Apoi a mobilat-o ca Tobia amonitul să poată locui în ea.
   * Lucrul acesta a descurajat poporul care a încetat să aducă zecimea.
   * Ca rezultat, leviţii au trebuit să se întoarcă la casele lor. Slujba în templu a fost ruinată.
   * Neemia a restaurat camera şi a numit oameni credincioşi şi de nădejde să gestioneze zecimea.
   * Poporul a început din nou să plătească zecimea şi astfel, slujba la templu a fost restaurată.
   * *De ce ar trebui să plătim zecime lui Dumnezeu?*
     + Deoarece Dumnezeu este Creatorul nostru, iar noi Îl recunoaştem ca atare. Când dăm, dăm cu recunoştinţă pentru ce a făcut El pentru noi: ne-a creat, ne ţine, ne poartă de grijă, a murit pentru noi şi continuă să ne recreeze.
   * *Ce se poate realiza cu zecimea şi darurilor noastre?*
     + Cuvântul lui Dumnezeu poate fi predicat în lumea întreagă.
     + Ne putem închina lui Dumnezeu în bisericile noastre locale.
     + Credinţa şi încrederea noastră în Dumnezeu este întărită.
3. **Profanarea sabatului (Neemia 13:15-22).**
   * Liderii poporului au îngăduit o piaţă în ziua Sabatului. Neemia a închis porţile cetăţii în ziua Sabatului pentru a preveni lucrul acesta.
   * Piaţa continua să fie organizată în afara zidurilor cetăţii. Dar după ameninţarea negustorilor acest lucru nu s-a mai întâmplat.
   * Sabatul este o zi pusă deoparte în care:
     + să ne bucurăm alături de Dumnezeu lăsându-ne grijile la o parte;
     + să lăudăm şi să preamărim pe Cel ce ne-a creat şi ne-a dat viaţă;
     + să ne reamintim că El a murit la cruce pentru păcatele noastre şi ne-a dat mântuirea.
   * Sărbătorind cu bucurie în fiecare sabat întâlnirea noastră cu Dumnezeu, anticipăm infinitele Sabate în care ne vom întâlni cu El în Noul Ierusalim (Isaia 66:23).